স্টিভেন হকিং
স্টিভেন উইলিয়াম হকিং, সিএইচ, সিবিই, এফআরএস, পিএইচডি (; ৮ জানুয়ারি, ১৯৪২ - ১৪ মার্চ ২০১৮) বিশিষ্ট ইংরেজ তাত্ত্বিক পদার্থবিজ্ঞানী ও গণিতজ্ঞ হিসেবে বিশ্বের সর্বত্র পরিচিত ব্যক্তিত্ব। তাঁকে বিশ্বের সমকালীন তাত্ত্বিক পদার্থবিদদের মধ্যে অন্যতম গণ্য করা হয়। হকিং কেমব্রিজ বিশ্ববিদ্যালয়ের সেন্টার ফর থিওরেটিক্যাল কসমোলজির গবেষণা প্রধান ছিলেন। তিনি ১৯৭৯ থেকে ২০০৯ সাল পর্যন্ত কেমব্রিজ বিশ্ববিদ্যালয়ের লুকাসীয় অধ্যাপক ছিলেন এবং ২০০৯ সালের ১ অক্টোবর এই পদ থেকে অবসর নেন। এছাড়াও তিনি কেমব্রিজের গনভিল ও কেইয়ুস কলেজের ফেলো হিসেবে কাজ করেছেন।
ডেভিড লিন
স্যার ডেভিড লিন কেবিই (২৫শে মার্চ, ১৯০৮ - ১৬ই এপ্রিল, ১৯৯১) বিখ্যাত ইংরেজ চলচ্চিত্র পরিচালক এবং প্রযোজক। "লরেন্স অফ অ্যারাবিয়া", "দ্য ব্রিজ অন দ্য রিভার কাওয়াই", "ডক্টর ঝিভাগো" এবং "আ প্যাসেজ টু ইন্ডিয়া'র" মত সুখ্যাত মহাকাব্যিক চলচ্চিত্রসমূহ পরিচালনার জন্য তিনি সর্বাধিক স্মরণীয়। স্টিভেন স্পিলবার্গ, মার্টিন স্কোরসেজি, স্ট্যানলি কুবরিক এবং জর্জ লুকাসের মত পরিচালকেরা তার প্রশংসা করেছেন। ২০০২ সালে ব্রিটিশ ফিল্ম ইনস্টিটিউট সর্বকালের সেরা চলচ্চিত্র পরিচালক নির্বাচনের জন্য ভোটাভুটির আয়োজন করে। এই ভোটে ডেভিড লিন ৯ম স্থান অধিকার করেন।